b'\n_START_ARTICLE_\nPrelivek\n_START_PARAGRAPH_\nPrelivek, namok ali macerat je oblika zdravila, ki jo dobimo z namakanjem droge v vodi s sobno temperaturo. Prelivke pripravljamo iz tistih zdravilnih rastlin oziroma rastlinskih delov, ki vsebujejo zelo hlapne ali na temperaturo zelo ob\xc4\x8dutljive u\xc4\x8dinkovine. Postopek imenujemo maceracija; gre za izlu\xc5\xbeevanje spojin iz rastlinskega (redko tudi mineralnega ali \xc5\xbeivalskega) materiala. Kot topilo oziroma izlu\xc5\xbeevalo vedno uporabljamo vodo, zatorej \xc5\xa1tejemo prelivke med vodne izvle\xc4\x8dke._NEWLINE_Zdravilne rastline, iz katerih pripravljamo prelivke, obi\xc4\x8dajno vsebujejo sluzi in/ali eteri\xc4\x8dna olja. Postopek izlu\xc5\xbeevanja poteka ve\xc4\x8d ur, glede na predpis.'